[{"text_idx": "#000000", "text": "Kial la privatigo de tero ne tau\u0306gas por la reformado de tero en la c\u0302ina kamparo?"}, {"text_idx": "#000001", "text": "La problemo pri \"kamparo, agrikulturo kaj kamparanoj\" ekzistas ne nur en C\u0302inio, sed ankau\u0306 en multaj disvolvig\u0302antaj landoj. La landoj en orienta Azio inkluzive de Japanio kaj Koreio, ec\u0302 tiuj en la tria mondo devas serioze konsideri la problemon pri vivrimedoj de la kamparanoj, dau\u0306rigebla disvolvig\u0302o de la kamparo kaj stabileco de la agrikulturo."}, {"text_idx": "#000002", "text": "La ideo \"privatigo de tero kaj merkatigo de cirkulado nepre kondukas agrikulturon al skala entreprenado\" elmetita de la c\u0302efa fluo de akademia rondo en la okcidentaj landoj ne tau\u0306gas al la stato de C\u0302inio. Privatigo de tero estas alarma linio de la reformado de tero en la c\u0302ina kamparo. C\u0302ar post praktikado de la okcidenta politiko pri \"privatigo de tero kaj merkatigo\" preskau\u0306 c\u0302iuj grandaj disvolvig\u0302antaj landoj kun pli ol 100 milionoj da log\u0302antoj trovig\u0302is en la malfacila situacio, ke terkulturistoj ne havas sian teron kaj multaj slumoj aperis en urboj. Tio kau\u0306zis socian tumulton."}, {"text_idx": "#000003", "text": "Tiri lecionojn el aliaj landoj"}, {"text_idx": "#000004", "text": "C\u0302u Hindio, Meksikio, c\u0302u Brazilo... c\u0302iuj disvolvig\u0302antaj landoj kun granda nombro da log\u0302antoj vizag\u0302as al la komuna malfacilo -- dum la industriiga procezo ili ricevis primitivan akumuladon de kapitalo el \"kamparo, agrikulturo kaj kamparanoj\", samtempe la industriigo alportis al ili serion da perdegoj en resursoj kaj ec\u0302 farig\u0302is kas\u0302ita dang\u0302ero por la socia disvolvado. En tiu malfacila situacio, senbrida privatigo de tero kaj g\u0302ia libera negoco ne nur ne povas rapide kaj malmult-koste realigi industriigon kaj modernigon de la agrikulturo, sed ankau\u0306 rezultigos malprosperon de la kamparo kaj bankroton de la malgranda kampara ekonomio, rezultigos ankau\u0306, ke amasoj da kamparanoj, kiuj perdis sian teron, iris en urbojn kaj tie ne povas dungig\u0302i. Finfine realig\u0302is slumig\u0302o de urboj anstatau\u0306 urbanizo."}, {"text_idx": "#000005", "text": "Prenante Hindion kiel ekzemplon: Hindio kaj C\u0302inio ambau\u0306 estas disvolvig\u0302antaj landoj plej grandaj en la mondo. La proporcio de la kulturata tero de Hindio kaj g\u0302ia pokapa kulturata tero estas pli grandaj ol tiuj de C\u0302inio, kaj g\u0302ia natura kondic\u0302o de la agrikulturo estas pli avantag\u0302a ol tiu de C\u0302inio. La privatigo de tero kaj libera cirkulado de merkatigo alportis al Hindio, ke triono da kamparanoj ne havis sian teron en la kondic\u0302o de ter-proprieto de terposedantoj kaj plantejo-posedantoj, naskig\u0302is gerilaj tac\u0302mentoj en la kamparo kaj slumoj en urboj. La filmo \"Milionulo en Slumo\", kiu ricevis 4 premiojn de Oscar en la jaro 2009, prezentis legendan sperton de junulo vivanta en slumo de Bombajo."}, {"text_idx": "#000006", "text": "Antau\u0306 100 jaroj okcidentanoj ekantau\u0306enigis koloniigon en Meksikio. G\u0302ia rezulto estis grandega malmultig\u0302o de indig\u0302enoj kaj pro tio la meksika ter-resurso estas relative ric\u0302a. Por havigi teron al tiuj, kiuj g\u0302in kulturas, eksplodis en Meksikio revolucio kaj poste okazis la Ca\u0301rdenas-a reformado. La tutglobig\u0302o de kapitalo kaj liberkomerca regiono en norda Ameriko lanc\u0302itaj en la 90-aj jaroj de la pasinta jarcento rapidigis la procezon por restarigi privatigon de tero kaj tiun por merkatiga centralizado. La rezulto estis rezisto de la socio -- la Zapatista Naciliberiga Movado, kiu dau\u0306ris 10 jarojn."}, {"text_idx": "#000007", "text": "La naturaj kondic\u0302oj de Brazilo ne nur estas pli avantag\u0302aj ol tiuj de C\u0302inio kaj ec\u0302 estas multoble bonaj ol tiuj de Meksikio. La proporcio de urbanizado en Brazilo atingis 82%, la pokapa enspezo de la lando iam proksimig\u0302is al 8 mil usonaj dolaroj kaj farmoj videlas en c\u0302iuj lokoj de la lando. Tamen tie iam okazis tutlanda malsatego kaj grandskala \"movado de senteraj kamparanoj\", kaj en c\u0302iu granda urbo estas grandaj slumoj log\u0302ataj de miliono da malric\u0302uloj."}, {"text_idx": "#000008", "text": "Estas multaj lecionoj de malsukcesoj pro blinda kopio de \"privatigo de tero kaj merkatigo\". Supre menciitaj faktoj farig\u0302is averto de reformado de tero en la c\u0302ina kamparo."}, {"text_idx": "#000009", "text": "Post la Dua Mondmilito modernigo de agrikulturo kaj urbanizado realig\u0302is en Japanio, Koreio kaj Taiwan de C\u0302inio en orienta Azio. Tio profitis de la bona tempo post la milito kaj de la subteno de Usono, profitis de tio, ke ili ne simple kopiis la dogmon pri \"privatigo kaj merkatigo\", profitis ankau\u0306 de longtempa persisto en stabiligo de la kamparo per kunlaboroj de malgrandaj kamparaj ekonomioj, de la firma haltigo de interveno de ia ajn forma ekstera kapitalo en la agrikulturo kaj en la kampoj koncernantaj al la agrikulturo, profitis de kompenso de la kolektiva kooperativa ekonomio al la nesufic\u0302eco de la agrikultura produktokampo per profitoj el la kampoj koncernantaj al la agrikulturo."}, {"text_idx": "#000010", "text": "La reformado de tero en la c\u0302ina kamparo devas garantii du liberecojn de la kamparanoj"}, {"text_idx": "#000011", "text": "G\u0302is nun C\u0302inio akiris du tre gravajn atingojn en konstruado de la \"kamparo, agrikulturo kaj kamparanoj\". Unu el ili estas, ke dum la periodo por rapidigi industriigon kaj urbanizadon ne aperis nombro da slumoj. La alia estas, ke oni liveradas al la kamparanoj bazan garantion por vivtenado lau\u0306 la nombro de la log\u0302antaro kaj ter-proprieto posedataj de c\u0302iu familio."}, {"text_idx": "#000012", "text": "La sperto post la du atingoj estas du liberecoj de la c\u0302inaj kamparanoj -- ili bezonas ne nur libere eniri en urbojn por labori kaj fari komercadon, sed ankau\u0306 libere reveni al sia hejmloko por terkulturado. Tiu baza sistemo pri liberaj eniro kaj reveno praktikata en la c\u0302ina kamparo estas tiu spertinta praktikajn ekzamenojn dum longa tempo kaj g\u0302enerale konforma al la nacia cirkonstanco de C\u0302inio."}, {"text_idx": "#000013", "text": "Nuntempe C\u0302inio estas en tutgloba konkuro kaj multaj nedifinitaj faktoroj au\u0306 dang\u0302eroj probable farig\u0302os riskoj en c\u0302iu ajn tempo. Eksplodo de krizoj kau\u0306zis senlaborig\u0302on de granda nombro da laborantoj. Tio iam okazis en multaj landoj. Nun en C\u0302inio ankau\u0306 ekzistas tiu latenta krizo. La serioza superabundo de produkto-kapablo en la industrio kaj fabrika industrio kau\u0306zis multe da latenta malbona prunto de financo kaj eble kau\u0306zos krizojn kaj ec\u0302 senlaborig\u0302on de multaj homoj."}, {"text_idx": "#000014", "text": "Se la privatigo de tero kaj g\u0302ia libera negoco estus permesitaj, unuflanke granda nombro da kamparanoj perdos sian teron, aliflanke la kamparanoj, kiuj perdis sian teron kiel bazo por vivteni en la kamparo, ne povas havi bonan pozicion en urboj. La rezulto eble estos pliigo de sulmig\u0302on en urboj kaj tiu de socia konflikto en la kamparo."}, {"text_idx": "#000015", "text": "C\u0302inio ellaboris striktan sistemon pri protekto de agroj. Por protekti agrojn oni devas ne nur dependi de la centra registaro, sed ankau\u0306 ludi la rolon de la kamparanoj. Oni povas fari esploradon pri starigo de sinteza asocio de kamparanoj por arang\u0302i kamparanojn partopreni en traktado pri tero kaj protekti ilian teron."}, {"text_idx": "#000016", "text": "Redaktoroj: Zhang Shuang kaj Niu Xueqin"}]